Nafarroako Parlamentuko Lurralde Kohesiorako Batzordeak, 2021eko martxoaren 16an egindako bileran, honako erabaki hau onetsi zuen: “Erabakia. Horren bidez, Nafarroako Gobernua premiatzen da N-6900 errepidea aldatzeko proiektua diseinatu eta gauzatu dezan”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“Nafarroako Parlamentuak Nafarroako Gobernua premiatzen du:

1. N-113 eta Fitero arteko zatian N-6900 errepidea aldatzeko proiektua urgentziaz diseinatu eta gauzatu dezan, bideko segurtasuna hobetzeko.

2. Proiektuan Alhama ibaiaren gaineko zubiaren hobetzea sar dezan”.

Iruñean, 2021eko martxoaren 16an

Lehendakaria: Unai Hualde Iglesias